EBSi raamatukogu on erialaraamatukogu, mis teenindab oma ülikooli õppejõude, üliõpilasi ja töötajaid ning gümnaasiumi õpilasi ja õpetajaid. Raamatukogu arendab  oma kogusid prioriteetsete õppesuundade - juhtimine, ettevõtlus, majandus, turundus, rahandus - infovajadusi arvestades. 1. jaanuari 2011. a. seisuga oli EBSi raamatukogus 7610 nimetust trükiseid (29871 eksemplari), sh 290 nimetust võrguväljaandena, 1546 CD-ROMi, 54 videot, 45 nimetust perioodilisi väljaandeid. Raamatukogu teavikud on 51% inglise, 46% eesti, 2% vene ja 1% teistes keeltes.